Α.Π.Ο. Λεβαδειακός

Ο **Αθλητικός Ποδοσφαιρικός Όμιλος Λεβαδειακός** είναι ελληνικό ποδοσφαιρικό σωματείο το οποίο εδρεύει στη Λιβαδειά. Χρησιμοποιεί ως αγωνιστική έδρα το Δημοτικό Στάδιο Λιβαδειάς «Λάμπρος Κατσώνης», και επίσημα χρώματά του αποτελούν το πράσινο, το κυανό και το λευκό.

Από την αγωνιστική περίοδο 2024–2025 αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), με την επωνυμία «**Α.Π.Ο. Λεβαδειακός [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Α.Π.Ο. Λεβαδειακός [[Ποδοσφαιρική Ανώνυμη Εταιρεία|Π.Α.Ε.]]**».

Ο παίκτης που έχει σκοράρει τα περισσότερα γκολ με τον Λεβαδειακό είναι ο Βαγγέλης Μάντζιος με 42 γκολ σε 124 εμφανίσεις. 

## Ιστορία
### Ίδρυση, πρώτη άνοδος και τα δύσκολα χρόνια
Ιδρύθηκε στις 20 Ιουλίου 1961 από τη συγχώνευση των ομάδων «Παλλεβαδειακή Ένωση» (έτος ίδρυσης 1930) και «Τροφώνιος» (έτος ίδρυσης 1928). Από την περίοδο 1961–62 μέχρι και την περίοδο 1986–87, αγωνίστηκε σχεδόν μόνιμα στη Β΄ Εθνική, με εξαίρεση μόνο τις χρονιές 1965–66, 1980–81 και 1981–82, όποτε και μετείχε στην Γ΄ Εθνική. Την περίοδο 1986–87, με πρόεδρο τον αείμνηστο εργολάβο οικοδομών Μιχάλη Σκλαπάνη (1948-2020) αναδείχθηκε τριταθλητής Β΄ Εθνικής και κέρδισε την άνοδο στην Α΄ Εθνική κατηγορία για πρώτη φορά στην ιστορία του, όπου αγωνίστηκε για 4 συνεχείς χρονιές μέχρι και την περίοδο 1990–91, όποτε και υποβιβάστηκε. Στη συνέχεια, αγωνίστηκε για δύο περιόδους στη Β΄ Εθνική και την περίοδο 1992–93 αναδείχθηκε δευτεραθλητής και επέστρεψε στην Α΄ Εθνική όπου αγωνίστηκε τις επόμενες δυο χρονιές, 1993–94 και 1994–95. Κατόπιν, μέχρι το 1998 συμμετείχε και πάλι στο πρωτάθλημα της Β΄ Εθνικής, κατηγορία στην οποία έχει και τις περισσότερες συμμετοχές του. Έπειτα, η ομάδα πέρασε μια δύσκολη περίοδο καθώς ακολούθησαν μία χρονιά στη Γ΄ Εθνική και τρεις στην Δ΄ Εθνική.

### Ανάκαμψη και επιστροφή
Στη συνέχεια όμως ήρθε η ανάκαμψη, ένα γρήγορο πέρασμα από τη Γ΄ Εθνική και άνοδος στη Β΄ Εθνική την περίοδο 2003–04. Ακολούθησαν δύο χρόνια στη δεύτερη κατηγορία και την περίοδο 2005–06 η ομάδα πραγματοποίησε τη μεγάλη επιστροφή στην Α΄ Εθνική. Δεν μπόρεσε να παραμείνει στην κατηγορία αλλά επέστρεψε άμεσα, έπειτα από μία περίοδο, στο πρωτάθλημα της Σούπερ Λιγκ, στο οποίο συμμετείχε από την περίοδο 2007–08 μέχρι και 2009–10, όταν και υποβιβάστηκε στο τέλος της.

Την περίοδο 2010–11 αγωνίστηκε στο πρωτάθλημα της Φούτμπολ Λιγκ και έφτασε στην άνοδο μέσω των πλέι οφ μαζί με τη Δόξα Δράμας. Την επόμενη (2011–12) αγωνίστηκε στη Σούπερ Λίγκα με καθυστέρηση, καθώς τον πρώτο επίσημο αγώνα του τον έδωσε δύο μήνες μετά την έναρξη του πρωταθλήματος, λόγω των διάφορων εφέσεων του σκανδάλου των στημένων αγώνων του ελληνικού ποδοσφαίρου, στις 20 Νοεμβρίου 2011 μετά από ήδη εννέα αγωνιστικές. Αναγκάστηκε να δώσει εννέα αγώνες με τη μορφή εμβόλιμων αγωνιστικών κάθε Τετάρτη, πραγματοποίησε ωστόσο μία αξιόλογη πορεία, καθώς τερμάτισε 7ος, έχοντας ολοκληρώσει τις 30 αγωνιστικές του πρωταθλήματος μόλις σε 5 μήνες. 

Την περίοδο 2018–19 υποβιβάστηκε μετά από 8 χρόνια στην νεοσύστατη Σούπερ Λιγκ 2, στην οποία παρέμεινε μέχρι την περίοδο 2021-22, όταν και νίκησε σε διπλούς αγώνες για τον πρωταθλητή, την Βέροια με σκορ 1-0 και στους δύο αγώνες. Η παρουσία του στην Σούπερ Λιγκ 1 απεδείχθη σύντομη, καθώς τερμάτισε στην τελευταία θέση και μοιραία επέστρεψε στην Σούπερ Λιγκ 2.

Την περίοδο 2023–24 κατάφερε βγαίνοντας ξανά πρώτος και παίρνοντας το δεύτερο πρωτάθλημα Σούπερ Λιγκ 2 της ιστορίας του, να επανέλθει στην Σούπερ Λιγκ 1. Την περίοδο 2024–25 παρουσιάζοντας καλό ποδόσφαιρο υπό την ηγεσία του Νίκου Παπαδόπουλου κατάφερε να φτάσει στην 9η θέση του πρωταθλήματος που αποτελεί την 2η υψηλότερη που έχει λάβει ποτέ.   

## Έμβλημα
Το έμβλημα της ομάδας έχει εξελιχθεί με την πάροδο του χρόνου. 


Αρχείο:APO Levadiakos (ancien logo).svg|Λογότυπο του Λεβαδειακού μέχρι το 1987
Αρχείο:Λεβαδειακός 1987-1995.svg|Το λογότυπο του Λεβαδειακού (1987-1995)
Αρχείο:Λεβαδειακός 1986-1993.svg|Το λογότυπο του Λεβαδειακού (1995-1999)


## Υποστηρικτές
Οι υποστηρικτές του Λεβαδειακού οι ***Barbarians - Θύρα 1*** που μέχρι και το 2013 (από τότε απέχουν, λόγω διαφορών με την διοίκηση) θεωρούνταν από τους πιο πιστούς οπαδούς της επαρχίας, ακολουθώντας την ομάδα στους αγώνες που έδινε σε όλη την Ελλάδα. Το μοναδικό μέρος που δεν έχουν υποστηρίξει τον Λεβαδειακό είναι η Κέρκυρα.
Οι νεώτεροι υποστηρικτές είναι οι **Arapaho** οι οποίοι ιδρύθηκαν το 2019 σε μια προσπάθεια της πόλης να επιστρέψει ο κόσμος στο γήπεδο για την ομάδα της. Αυτοί είναι που μέχρι και σήμερα στηρίζουν την ομάδα στα εκτός και εντός έδρας παιχνίδια της.

## Τίτλοι και Διακρίσεις
### Τίτλοι
**Πανελλήνιες Διοργανώσεις** 
*Πρωταθλητής Β΄ Εθνικής (Σούπερ Λιγκ 2) **(2): **2021–22, 2023–24 (1ος όμιλος)
*Πρωταθλητής Γ΄ Εθνικής **(2):** 1965–66 (2ος Όμιλος), 1981–82 (4ος Όμιλος)
*Πρωταθλητής Δ΄ Εθνικής **(1):** 2001–02 (2ος Όμιλος)

**Τοπικές Διοργανώσεις**
* Πρωταθλητής Α΄ Ε.Π.Σ. Ευβοίας-Βοιωτίας **(1):** 1961–62
* Κυπελλούχος Ε.Π.Σ. Βοιωτίας **(1):** 2000–01
### Διακρίσεις
* Υψηλότερη θέση που έχει κατακτήσει στο πρωτάθλημα της Α΄ Εθνικής κατηγορίας, αποτελεί η 7η την αγωνιστική περίοδο 2011–12.
* Στο κύπελλο Ελλάδας, έχει προκριθεί δυό φορές έως τα ημιτελικά του θεσμού την περίοδο 1984–85 (αποκλείστηκε από τη μετέπειτα νικήτρια ΑΕ Λάρισας) και την περίοδο 2025–26 (αποκλείστηκε από τον ΟΦΗ).

## Αγωνιστική πορεία
### Η αγωνιστική πορεία διαχρονικά

### Σύνολα συμμετοχών στα εθνικά πρωταθλήματα

## Σημαντικοί πρώην ποδοσφαιριστές

* 20px Ηλίας Αρμόδωρος
* 20px Τάκης Γκώνιας
* 20px Γιώργος Ζησόπουλος
* 20px Μιχάλης Ζιώγας
* 20px Μιχάλης Καβαλιέρης
* 20px Δήμος Κάβουρας

* 20px Κώστας Καραμπελούσης
* 20px Μιχάλης Κασάπης
* 20px Μιχάλης Καψής
* 20px Παναγιώτης Κόρμπος
* 20px Τάκης Λεμονής

* 20px Γιάννης Μαρτιναίος
* 20px Λουκάς Μπέλλος
* 20px Χρήστος Ξανθόπουλος
* 20px Στάθης Πεχλιβανίδης
* 20px Πέτρος Ραβούσης

* 20px Κώστας Τσάνας
* 20px Στάθης Τσάντζος
* 20px Λεονάρντο
* 20px Χόρχε Μπάριος
* 20px Στέφανο Ναπολεόνι

* 20px Τάκης Νικολούδης
* 20px Ζαφείρης Κάκκαρης
* 20px Γιάννης Βονόρτας

## Τρέχουσα σύνθεση
### Ποδοσφαιριστές
. 

### Τεχνικό επιτελείο
. 

## Διοίκηση ΠΑΕ

## Σημειώσεις


## Παραπομπές


## Εξωτερικοί σύνδεσμοι
* 
* Στάδιο Λιβαδειάς, stadia.gr.
* Τρέχοντα αποτελέσματα αγώνων Λεβαδειακού

 

*
Κατηγορία:Αθλητικοί σύλλογοι Βοιωτίας
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961